Source: http://dignitas.si/sl/vol-2014/63-64
Timestamp: 2017-08-21 04:38:16+00:00

Document:
Vloga evropskih institucij na področju varstva vladavine prava, demokracije in človekovih pravic na Madžarskem
Razprava Dimitrija Rupla »Slovenska državnost, prelomni trenutki in subjektivni pogledi« obravnava problem slovenske državotvornosti in z njo povezane prelomne dogodke v zgodovini slovensko-hrvaških in slovensko-srbskih odnosov, pri čemer se osredotoča na začetne dosežke pri reševanju jugoslovanske krize (Brionska deklaracija, sestanek s Ćosićem in Haaška konferenca). Avtor na začetku opozori na nekatere metodološke izzive pri obravnavanju novejše zgodovine oz. bolj ali manj aktualne problematike mednarodnih odnosov: po eni strani so pričevanja udeležencev dragocena, po drugi strani jim je mogoče očitati pristranost. Pri odločitvi v prid »subjektivnim pogledom« se avtor sklicuje na nesporne avtoritete, kot so M. Albright, P. Jambrek, H. Kissinger in J. Pučnik, in na sodno prakso, ki zavrača »sekundarne« vire oz. t.i. »hearsay«. Da bi bolje razumeli odnose med južnoslovanskimi narodi, so potrebna tudi terminološka pojasnila v zvezi s pojmi ljudstvo, narod, nacija in država. Avtor ilustrira omahovanje slovenske politike glede državnosti s predstavitvijo štirih »prvih slovenskih vlad«. Državnost oz. državotvornost sta po avtorjevem mnenju tesno povezani s sprejemanjem oz. zavračanjem vestfalske ureditve. Sledi premišljevanje o prelomnih dogodkih od padca Berlinskega zidu do krize in razpada Sovjetske zveze, predvsem pa o kulturi zanikanja in zagovarjanja kontinuitete postkomunističnih sistemov. Ruplova razprava se na koncu posveča prvotnim prizadevanjem mednarodne skupnosti (1991), da bi ohranila Jugoslavijo, prvič pa je objavljen dokument o beograjskem sestanku slovenskih predstavnikov s srbskim voditeljem Dobrico Ćosićem 14. avgusta 1991.
Berlinski zid, Brionska deklaracija, Dobrica Ćosić, državnost, državotvornost, Piero Fassino, Haaška konferenca, jugoslovanska kriza, Henry Kissinger, Krfska deklaracija, nacionalni interes, slovenske vlade 1918-1990, slovensko-hrvaški odnosi, slovensko-srbski odnosi, vestfalski sistem.
Razmerje med pravom EU in nacionalnim pravom držav članic je temeljno izhodišče za razumevanje vloge nacionalnega sodnika v EU ter pomen postopka predhodnega odločanja po 267. členu PDEU. V prispevku je s statističnimi podatki najprej predstavljena pogostost uporabe instituta postavljanja predhodnih vprašanj v vseh državah članicah EU, v nadaljevanju pa prispevek osredotoči na stanje v Sloveniji. S pregledom sodnih odločb, v katerih se je sodišče ukvarjalo z vprašanjem predhodnega odločanja, a se zanj iz različnih razlogov ni odločilo, in zadev, v katerih so se slovenska sodišča odločila za sprožitev postopka predhodnega odločanja pred Sodiščem EU, je osvetljena uporaba instituta v praksi slovenskih sodišč. Z mednarodno primerjalno pravno analizo dostopnih podatkov o hipotetično postavljenih dejavnikih, ki lahko vplivajo na pogostost postavljanja vprašanj na Sodišče EU, za države članice, ki so v EU vstopile v letu 2004, je predstavljen vpliv posameznih dejavnikov in posledično možnosti ter predlogi za kakovostnejše in pogostejše sprožanje postopkov predhodnega odločanja pred sodiščem EU v Sloveniji.
predhodno vprašanje, odločba o predhodnem vprašanju, uporaba prava EU, nacionalni sodnik, evropski sodnik, Sodišče EU.
Članek se ukvarja z vprašanjem možnosti držav članic ASEAN za nadaljnjo integracijo z morebitnim reformiranjem njihovih ustavnih določb in zakonodaje s področja državljanstva ter razišče kako ustave držav članic zakonsko urejajo državljanstvo. Dvojno državljanstvo prinaša veliko koristi tako posamezniku kot tudi državi. Iz ekonomske in integracijske perspektive doprinese k svobodi gibanja. S tem, ko državljanom omogoči gibanje preko državnih meja, se le tem omogoči tudi medsebojne interakcije z državljani drugih držav in državami kot takimi in to tako pri ekonomskih kot družbenih aktivnostih. Državljanske pravice so postale ključna komponenta modernih demokratičnih držav. Predstavljeno je, katere izključne ustavne pravice so dodeljene državljanom držav članic ASEAN. Republika Slovenija predstavlja dober primer države, ki se je leta 1991 osamosvojila, vzpostavila svojo Ustavo in zakonodajo s področja državljanstva in leta 2004 postala polnopravna članica EU. Države članice ASEAN bi lahko Slovenijo in EU vzele za zgled tudi pri sprejemanju nove zakonodaje, ki bi z reformiranjem ustav in zakonodaje s področja državljanstva pospešila nadaljno integracijo.
Slovenija, Evropska Unija, ASEAN, Varovanje Človekovih Pravic, Državljanstvo, Dvojno Državljanstvo, Integracija, Ustava;
Analiza ocenjevanja nepremičnin na Kosovu
Namen raziskovalne naloge je podati pregled prakse s področja ocenjevanja vrednosti nepremičnin na Kosovu s posebnim poudarkom na vrednotenju nepremičnin z uporabo GIS sistema. Poleg tega so v prispevku proučevane realne cenitve nepremičnin, uporabljene metode in implementacija standardnih metod vrednotenja. Uporabljeni viri podatkov za vrednotenje nepremičnin so Zemljiška knjiga (člen 1 zakona št. 2002/5 z dne 17. 10. 2002, Kosovo, o vzpostavitvi nepremičnega registra pravic lastnine), Katastrski Informacijski sistem 'WebGIS'. Nepremičninske cenitve so opravljene v skladu z namenom vrednotenja nepremičnin na Kosovu, kot so razlastitev, hipoteke, obdavčitev ter transakcije. Uporabljena je bila raziskovalna metoda kritičnega pregleda obstoječe literature z danega področja ter empirična raziskava, s pomočjo izvedbe strukturiranega intervjuja s praktiki iz Kosova. Vrednotenje nepremičnin na Kosovu je izvedeno tudi s pomočjo GIS sistema, vključujoč čas in tehnologijo. Zaradi nedostopnosti širših podatkov in tehnoloških omejitev, se raziskava osredotoča na študijo v Prištini, ter apartmaje v Prištini kot posebno vrsto premoženja. S pomočjo GIS sta opravljena dva načina vrednotenja. Najprej je pripravljen model, katerega vhodni podatki so vse neodvisne spremenljivke, ki vplivajo na vrednost nepremičnin, kot npr. lokacija, bližina ceste, bližina mestnega prometa in tako naprej, samo za Prištine. Nato je razvit model z Multi regresijsko analizo z uporabo programske opreme, kot so ArcGIS in Map-Info. Glavni vir podatkov GIS je Katastrska agencija iz Kosova prek Direktorata GIS, predvsem iz fotografiranja iz zraka. Rezultati raziskave kažejo, da je metoda neposredne primerjave prodaj najbolj razširjena ocenjevalna metoda na Kosovu. Videti je, da je GIS informacijski sistem na Kosovu uporaben z vidika zbranih primerjalnih podtakov. Za namen boljše in kontinuirane statistike primerjalnih cen, je potrebno izboljšati zakonodajo v delu, ki ureja ocenjevanje nepremičnin, na način, da bi nepremičninski lastniki morali obvezno vpisovati aktualne prodajne cene nepremičnin v nepremičninki register.
ocenjevanje vrednosti nepremičnin, Kosovo, sistem GIS
Evalvacija kakovosti Fakultete za državne in evropske študije z vidika njenih diplomantov
Med nekdanjimi študenti Fakultete za državne in evropske študije smo izvedli evalvacijo z namenom ovrednotiti njeno kakovost. V naboru evalvacijskih modelov smo se odločili za evalvacijsko raziskavo, med tipi evalvacij pa za sumativno evalvacijo. Izbrani metodološki pristop je evalvacija četrte generacije, kjer je vloga evalvatorja mediator v procesu evalvacije in presojanja, z namenom doseči konsenz med udeleženci.
Evalvacija je potekala v času od 25. junija do 25. avgusta 2014. Vanjo smo uspeli vključiti nekdanje študente fakultete v celotnem razponu njenega delovanja. Zanimalo nas je, kako ocenjujejo fakulteto in kako ocenjujejo svoje pridobljeno znanje s poudarkom na uporabi tega znanja na trgu delovne sile. Zraven pa še ali in kako so pripravljeni sodelovati s fakulteto tudi v prihodnje.
Fakulteta za državne in evropske študije, evalvacija, nekdanji študentje, kakovost, Alumni klub.
Prispevek obravnava sodbo Meddržavnega sodišča Kitolov na Antarktiki (Avstralija proti Japonski: intervencija Nove Zelandije), pri čemer predstavi ozadje spora, povzame vsebino odločitve sodišča in razčleni njen pomen, zlasti iz vidika osvetlitve okoliščin, ki dovoljuejo ‘znanstveni kitolov’ ter pojasnjevanja pravnega statusa priporočil pogodbenih teles. Pomemben del v obrazložitvi sodišča zavzema določanje objektivnih pogojev za izvajanje dejavnosti v ‘znanstvene namene’, medtem ko je tokratni prispevek Sodišča k razvoju vsebinskih norm okoljskega prava majhen. Prispevek zaključi z oceno o verjetnem razpletu spora in začrta nekaj potez prihodnje pravne ureditve kitolova, glede na družbeno-politične okoliščine.
Meddržavno sodišče, kitolov, znanstveno raziskovanje, pogodbeno telo, okoljsko pravo
V prispevku predstavljam sodbo Sodišča EU C 131/12, izdano v postopku predhodnega odločanja, s katero je Sodišče razlagalo Direktivo s področja varstva osebnih podatkov. Pri tem je zavzelo stališče, da gre pri dejavnosti spletnih iskalnikov za obdelavo osebnih podatkov, družbe, ki upravljajo spletne iskalnike, pa se štejejo za upravljavce takih podatkov. Slednje izvajajo obdelavo osebnih podatkov tudi, kadar imajo sedež v tretji državi in poslovno enoto v državi članici, v kolikor ima poslovna enota v namenu tržiti in prodajati oglasni prostor na iskalniku. Bistvo obravnavane sodbe je predvsem v tem, da je z njo Sodišče omogočilo pravno podlago pravici do pozabe. Direktiva tako omogoča pravico do izbrisa osebnih podatkov zainteresirane osebe s seznama zadetkov iskanja v spletnem iskalniku, pri čemer se tehta med njeno pravico ter gospodarskimi interesi upravljavca iskalnika in interesi internetnih uporabnikov, da do teh podatkov dostopajo. Slednje lahko prevladajo le v izjemnih okoliščinah, kot je na primer vloga posameznika v javnem življenju. Sodišče je pri tem še dodalo, da omenjena pravica ni pogojena s povzročitvijo škode zainteresirani osebi, s predhodnim ali sočasnim izbrisom podatkov iz spletne strani, na kateri se ti nahajajo, in tudi ne s samo zakonitostjo objave podatkov na tej spletni strani.
obdelava osebnih podatkov, upravljavec, pravica do pozabe
Hong Kong’s War Crimes Trials, OUP, 2013, 264 pp. (Jernej Letnar Černič)

References: sodišče 
 Sodišče 
 Sodišče 
 Sodišče 
 Sodišče 
 Sodišče